**Аёллар ва болалар ҳуқуқлари. “Хотин-қизлар ҳуқуқлари камситилишининг барча шаклларига барҳам бериш тўғрисида” Конвенция. “Бола ҳуқуқлари тўғрисида” Конвенция.**

**Aёллар ҳуқуқлари** - бу аёлларнинг ижтимоий-иқтисодий, фуқаролик ва сиёсий мавқеини мустаҳкамлайдиган ҳуқуқлардир. Улар аёлларни жинсга қараб камситишлардан ҳимоя қилиш учун мўлжалланган.

Aёл ҳуқуқлари инсон ҳуқуқлари соҳасидаги кўплаб халқаро шартномалар, резолюциялар, декларациялар ва ҳаракатлар дастурларида кафолатланган асосий инсон ҳуқуқларидан биридир.

1. **БМТ Низоми** *(1945 йил 26 июнда Сан-Францискода Бирлашган Миллатлар Конференциясининг Халқаро Ташкилот тузиш бўйича якуний мажлисида имзоланган ва 1945 йил 25 октябрда кучга кирган.*
2. **“Аёлларнинг сиёсий ҳуқуқлари тўғрисида”** Конвенция *(Нью-Йорк, 20.12.1952 й. (Ўз. Р. учун 1997 йил 28 декабрдан кучга кирган)***.**
3. **“Хотин-қизлар ҳуқуқлари камситилишининг барча шаклларига барҳам бериш тўғрисида” Конвенция** *(18.12.1979 й., Нью-Йорк (Ўз. Р. учун 1995 йил 18 августдан кучга кирган)***.**
4. **“Европа Ижтимоий Хартияси”** *(Хартия барча кишиларнинг кундалик ҳаётига оид бўлган ҳуқуқ ва эркинликларни кафолатлайди. 1961 йил. Страсбургда 1996 йил 3 майда қайта кўриб чиқилган. 1999 йилда 1 июлда кучга кирган).*
5. **“Доха” декларацияси.**  2015 йилда Бирлашган Миллатлар Ташкилотининг жиноят ва ҳуқуқбузарликнинг олдини олиш бўйича 30-Конгрессида қабул қилинган ташкилот. Бош Ассамблеясининг 70/174-сонли резолюцияси билан тасдиқланган. Декларацияда ташкилотнинг жиноятчилик ва ҳуқуқбузарликнинг олдини олиш, ҳуқуқ устуворлигини таъминловчи маданиятни шакллантиришда болалар ва ёшлар таълимининг фундаментал моҳияти тан олинган.

Хотин-қизлар ҳуқуқлари бўйича асосий халқаро шартнома Бирлашган Миллатлар Ташкилотининг **“Хотин-қизлар ҳуқуқлари камситилишининг барча шаклларига барҳам бериш тўғрисида” Конвенция** *(18.12.1979 й., Нью-Йорк (Ўз. Р. учун 1995 йил 18 августдан кучга кирган)* (CЕДAW) ва унинг Ихтиёрий протоколи ҳисобланади. Бундан ташқари, аёллар ҳуқуқлари БМТнинг бошқа шартномаларининг, жумладан Инсон ҳуқуқлари умумжаҳон декларацияси(1948 йил),Фуқаровий ва сиёсий ҳуқуқлар тўғрисидаги халқаро пакт(1966 йил), Иқтисодий, ижтимоий ва маданий ҳуқуқлар тўғрисидаги халқаро пакт(1966 йил), Ирқий камситишнинг барча шаклларини тугатиш тўғрисида конвенция(1995 йил), Бола ҳуқуқлари тўғрисидаги конвенция(1989 йил) сингари муҳим элементлардир. Ўзбекистон Республикаси аёллар ҳуқуқларини ҳар доим таъминлашга алоҳида эътибор беради. Ўзбекистон Марказий Осиёда биринчилардан бўлиб БМТнинг аёлларга нисбатан камситишларнинг барча шаклларига барҳам бериш тўғрисида, Оналикни ҳимоя қилиш тўғрисида, Меҳнат ва касб соҳасидаги камситиш тўғрисидаги конвенциялари ва бошқа халқаро ҳужжатларни ратификация қилган.

 **БМТ Низомининг 8-моддасида “**БМТ ўзининг асосий ва ёрдамчи органларида эркак билан хотин-қизларнинг истаган вазифада ва тенг шароитларда қатнашиш ҳуқуқини ҳеч ҳам чекламайди” деб, қатъий белгилаб қўйилган.

Хотин-қизларнинг тенг хуқуқли бўлишига эришиш йўлида 1979 йил 18 декабрда муҳим қадам қўйилган эди. Шу куни Бирлашган Миллатлар Ташкилотининг Бош Ассамблеяси “Хотин-қизларни камситишнинг барча шаклларига барҳам бериш тўғрисида”ги Конвенцияни қабул қилди. 30 та моддадан иборат бўлган Конвенцияда, барча хотин-қизларнинг тенг хуқуқларини таъминлашга йўналтирилган халқаро-ҳуқуқий шаклдаги тамойиллари ва чоралари аниқлаб берилган.

Унинг қабул қилиниши беш йилдан ортиқ вақт мобайнида давом этган ҳар хил ишчи гуруҳлар, хотин-қизлар аҳволини ўрганувчи комиссиялар фаолияти, шунингдек Бош Ассамблеянинг маслаҳатлари натижаси бўлди.

Кенг қамровли Конвенция хотин-қизларга нисбатан фақат жинсий белгиси асосида қўлланувчи истисно ва чеклашларнинг ҳар хил кўринишларини жамлаб, аёлларнинг оилавий ҳолатидан қатьи назар, барча соҳаларда - сиёсатда, иқтисодда, ижтимоий ҳаётда, маданиятда, фуқароликда хотин-қизларнинг тенг ҳуқуқларини таъминлашга чақиради. У давлатларни хотин-қизлар камситилишига қарши миллий қонунчилик чораларини ҳамда эркаклар ва аёллар ўртасида амалдаги тенгликни тезлик билан ўрнатишга қаратилган вақтинчалик махсус чораларни қабул килишга чақиради, шунингдек аёлларнинг ҳуқуқлари камситилишини сақлаб қолишга имкон берувчи ижтимоий ва маданий моделларни ўзгартириш чораларини кўришни тавсия қилади. Ўзбекистон Республикасининг “Хотин-қизлар ва эркаклар учун тенг ҳуқуқ ҳамда имкониятлар кафолатлари тўғрисида”ги қонунининг 13-моддасида “Давлат органларида хотин-қизлар ва эркаклар учун тенг ҳуқуқ ҳамда имкониятларни таъминлаш масалалари бўйича ваколатли мансабдор шахс (бундан буён матнда ваколатли шахс деб юритилади) белгиланади. Ваколатли шахснинг мажбуриятларини бажариш давлат органи раҳбарининг ўринбосарларидан бири зиммасига юклатилади” деб белгилаб қўйилган.

Бошқа чоралар хотин-қизларнинг сиёсий ва ижтимоий ҳаётда, таълим олишда ва бир хилдаги ўқув дастурларига эга бўлишда тенгликни таъминлашга, меҳнат ҳақи ва иш билан бандликда аёлларнинг ҳуқуқларини камситувчи ҳолларни тугатишни ҳамда хотин-қизларнинг турмушга чиққанида ва она бўлган пайтида иш билан таъминлаш кафолатини назарда тутади. Конвенция оилавий ҳаёт масалаларида эркак ва аёллар учун бир хил ҳуқуқ ва бурчларни ўрнатади. У шунингдек, керакли ижтимоий хизмат кўрсатишни таъминлашга, жумладан ота-оналар оилавий вазифаларини мехнат фаолияти билан бирга қўшиб олиб бориш ва ижтимоий ҳаётда қатнашиш учун шароит яратувчи болаларни парвариш қилувчи ташкилотларнинг тармоқларини тузишга даъват этади. Конвенциянинг бошқа моддаларида соғлиқни сақлаш соҳасида хотин-қизлар камситилишига барҳам беришга даъват этилган, шу жумладан, оиланииг катта-кичиклигини режалаштиришда эркак ва аёлларга тенг фуқаролик ҳуқуқларини бериш масалалари ҳам ифодаланган. Бунга кўра, давлатлар хотин-қизларнинг ҳуқукларини чеклайдиган барча шартнома ва бошқа ҳусусий хужжатлар ҳақиқий эмас деб ҳисоблашга келишмокдалар.

Конвенцияда қишлоқ жойларда яшовчи аёллар дуч келаётган муаммоларга алоҳида эътибор берилган. Конвенция давлатларнинг ўз зиммаларига олган мажбуриятларини қандай бажараётганини халқаро кузатув амалга оширувчи механизмни таъсис этади.

**Хотин-қизларни камситишнинг барча шаклларига барҳам бериш тўғрисида** *(1979 йил 18 декабрь, Нью-Йорк. Ўз. Р. учун 1995 йил 18 августдан кучга кирган)* Конвенцияни ратификация қилган давлатларга хотин-қизлар камситилишининг барча шаклларига барҳам бериш юзасидан бир қатор мажбуриятлар юклайди.

**Жумладан,** Иштирокчи давлатлар хотин-қизлар камситилишининг барча шаклларини қоралаб, зудлик билан барча тегишли усуллар орқали хотин-қизлар камситилишига барҳам бериш сиёсатини юргизишга келишадилар ва шу мақсадда қуйидаги мажбуриятларни оладилар:

д) бирон-бир шахс, ташкилот, ёки корхона томонидан хотин-қизлар камситилишини бартараф этиш учун барча тегишли чораларни кўриш;

е) хотин-қизларни камситувчи мавжуд қонунлар, қарорлар, урф-одатлар ва амалиётни ўзгартириш ёки бекор қилиш учун барча тегишли чораларни, шу жумладан қонунчилик чораларини кўриш *(****2-модда)****;*

 **Иштирокчи давлатлар барча тегишли чораларни қабул қилишларидан мақсад:**

а) эркак ва аёлларнинг ижтимоий ва маданий хулқ-атвор моделларини битта жинс иккинчиси устидан устун бўлиши ёки эркак ва аёлнинг бир хил роли ғоясига асосланган ҳурофий урф-одатлар, бидъатлар ва шунга ўхшаш ҳолларни тугатиш ва бекор килиш мақсадида ўзгартириш;

б) болалар манфаатлари барча холларда устун кўришини назарда тутиб, оилавий тарбия ўз ичига оналикни ижтимоий вазифа сифатида тўғри англаниши ҳамда эркак ва аёлларнинг ўз болалари тарбияси ва камолоти учун умумий жавобгарлиги эътироф этилиши қамраб олинишини таъминлаш ***(5-модда).***

1. Иштирокчи давлатлар фуқаролигини қабул қилиш, уни ўзгартириш ёки сақлаб қолишда аёлларга эркаклар билан тенг ҳуқуқларни беради. Улар, жумладан, чет эл кишисига турмушга чиққанда ҳам, турмушга чиқаётган вақтда турмуш ўртоғининг фуқаролиги ўзгарганда ҳам аёлнинг фуқаролиги ўз-ўзидан ўзгаришига олиб келмайди, уни фуқаролиги бўлмаган шахсга айлантирмайди ва эрининг фуқаролигини қабул қилишга мажбур эта олмайди;

2. Иштирокчи давлатлар аёлларга ўз фарзандларининг фуқаролигига нисбатан эркаклар билан тенг ҳуқуклар беради ***(9-модда)****.*

1. Хотин-кизларнинг иш билан банд бўлиш соҳасидаги ҳуқуклари камситилишини бартараф этиш, айни вақтда эркаклар билан аёлларнинг тенг ҳукуқларини таъминлаш мақсадида иштирокчи давлатлар барча тегишли чораларни, жумладан, қуйидаги ҳуқуқларни таъминлаш чораларини кўрадилар:

д) жумладан нафақага чиқиш, ишсиз қолиш, касаллик, ногиронлик, қарилик ва меҳнат қобилиятини йўкотишдан иборат бошқа ҳолатларда ижтимоий таъминот ҳуқуқи шунингдек, ҳақи тўланадиган таътил ҳуқуқи;

б) охирги иш жойини, лавозимини ёки ижтимоий нафақаларини йўқотмаган ҳолда хомиладорлик ва туғруқ бўйича ҳақи тўланадиган таътиллар ёки таққослама ижтимоий нафақалар, тўланадиган таътиллар жорий этиш ***(11-модда)****;*

Иштирокчи давлатлар хотин-қизларнинг соғлиқни сақлаш соҳасидаги ҳуқуқлари камситилишига барҳам бериш мақсадида, эркак ва аёлларга тиббий хизматни тенг таъминлаш, оиланинг катта-кичиклигини режалаштириш масалаларида тегишли барча чораларни кўрадилар; Иштирокчи давлатлар ушбу модданинг 1-банди қоидалари билан бир қаторда аёлларнинг ҳомиладорлик, туғруқ ва туғруқдан кейинги даврида тегишли хизматлар билан таъминлайди ва зарурият туғилганда, бепул хизматлар кўрсатадилар, шунингдек, ҳомиладорлик ва эмизикли даврида керакли озиқ-овқатларни етказиб берадилар ***(12-модда)****.*

Иштирокчи давлатлар ижтимоий ва иқтисодий ҳаётнинг бошқа соҳаларида хотин-қизларнинг камситилишига барҳам бериш, шу билан бирга эркак ва аёлларнинг тенглиги асосида уларнинг тенг ҳуқуқларини таъминлаш борасида тегишли барча чораларни кўрадилар, жумладан қуйидаги ҳуқуқларни таъминлайдилар:

**а) оилавий нафақа ҳуқуқи**;

b) заём, кўчмас мулк ҳисобига қарз ва бошқа шаклдаги молиявий кредитларни олиш ҳуқуқи;

c) дам олиш билан боғлиқ тадбирларда, спорт машғулотларида ва маданий ҳаётнинг барча соҳаларида қатнашиш ҳуқуқи ***(13-модда);***

4. Иштирокчи давлатлар эркак ва хотин-қизларга шахснинг кўчиб юриши, яшаш ва турар жойни танлаш эркинлигига тааллуқли бўлган қонунчиликка нисбатан бир хилдаги ҳукукларни беради ***(15-модда).***

б) турмуш ўртоғини эркин танлаш ва никохдан факат ўзининг эркин ва тўлиқ розилиги билан ўтишда тенг ҳуқуқлар;

г) болаларга тааллуқли бўлган масалаларда оилавий шароитидан қатьи назар, барча вазиятда болаларнинг манфаати устун турган ҳолда, эркак ва аёллар ота-она сифатида бир хилдаги бурч ва ҳуқуқларга эга бўлиши ***(16-модда).***

**Ушбу ўринда** Ўзбекистон Республикаси миллий қонунчилиги аёллар ҳуқуқларининг бузилишига нисбатан қуйидагича жазо чораларини белгилайди. Жумладан, **Никоҳ ёши тўғрисидаги қонунчиликни бузиш** -Ота-она ёки уларнинг ўрнини босувчи шахслар томонидан никоҳ ёшига етмаган шахсни эрга бериш ёхуд уйлантириш, шундай қилмиш учун маъмурий жазо қўлланилганидан кейин содир этилган бўлса, —

--базавий ҳисоблаш миқдорининг ўттиз бараваридан эллик бараваригача миқдорда жарима ёки икки юз қирқ соатдан уч юз соатгача мажбурий жамоат ишлари ёхуд икки йилгача ахлоқ тузатиш ишлари билан жазоланади.*(Ўзбекистон Республикаси Жиноят кодекси 1251-модда 3-қисм)*

**Аёлни эрга тегишга мажбур қилиш ёки унинг эрга тегишига тўсқинлик қилиш -** Аёлни эрга тегишга ёки никоҳда яшашни давом эттиришга мажбур қилиш ёхуд аёлнинг эркига хилоф равишда у билан никоҳда бўлиш учун ўғрилаш, шунингдек, аёлнинг эрга тегишига тўсқинлик қилиш —

базавий ҳисоблаш миқдорининг йигирма беш бараваригача миқдорда жарима ёки уч юз олтмиш соатгача мажбурий жамоат ишлари ёки уч йилгача ахлоқ тузатиш ишлари ёхуд бир йилдан уч йилгача озодликни чеклаш ёки уч йилгача озодликдан маҳрум қилиш билан жазоланади***(136-модда).***

Хотин-қизларни камситишнинг барча шаклларига барҳам бериш тўғрисидаКонвенцияни қўллаш ёки талқин этишга нисбатан икки ёки бир нечта иштирокчи давлатлар ўртасидаги ҳар кандай баҳс музокара йўли билан ечилмаса, унда томонлардан бирининг илтимосига биноан **арбитраж мухокамасига тақдим** этилади. Агар арбитраж муҳокамасига берилган ариза олти ой ичида икки томоннинг келишувига имкон яратмаса, унда хоҳлаган томон шу баҳс юзасидан суд мақомига кўра тегишли ариза орқали **Халқаро Судга мурожаат** килиши мумкин. Ҳар қайси иштирокчи давлат мазкур Конвенцияни имзолаш, ратификация қилиш ёки қўшилиш пайтида ушбу модданинг 1 –бандида кўрсатилган мажбуриятлар билан ўзини боғлиқ деб ҳисобламаслигини таъкидлаши мумкин, Бошқа иштирокчи давлатлар ушбу модданинг кўрсатилган бандидан келиб чиқиб, шундай шартни қўйган ҳар қандай иштирокчи давлатга нисбатан мажбурият олмайдилар.

Мазкур модданинг 2-бандига тегишли шартларни қўйган ҳар қандай иштирокчи давлат истаган пайтда Бирлашган Миллатлар Ташкилотининг Бош котибига билдиришнома йуллаш билан ўз шартларини олиб ташлаши мумкин ***(29-модда).***

 **“Доха” декларацияси.** 2015 йилда Бирлашган Миллатлар Ташкилотининг жиноят ва ҳуқуқбузарликнинг олдини олиш бўйича 30-Конгрессида қабул қилинган ташкилот. Бош Ассамблеясининг 70/174-сонли резолюцияси билан тасдиқланган. Декларацияда ташкилотнинг жиноятчилик ва ҳуқуқбузарликнинг олдини олиш, ҳуқуқ устуворлигини таъминловчи маданиятни шакллантиришда болалар ва ёшлар таълимининг фундаментал моҳияти тан олинган.

Декларациянинг **n** бандида БМТнинг “Трансмиллий уюшган жиноятчиликка қарши Конвенция”си ҳамда ўз ҳохишига зид ҳолда ноқонуний олиб кирилиш объекти бўлган муҳожирлар жиноий жавобгарликка тортилмаслиги ва инсон ҳаётининг кейинги йўқотилишининг олдини олиш ва айбдорларни жавобгарликка тортиш учун барча имкониятларни ишга солишни назарда тутувчи мигрантларнинг қуруқлик, денгиз ва ҳаво орқали ноқонуний олиб кирилишига қарши қўшимча Баённомаси ва бошқа тегишли халқаро ҳуқуқий ҳужжатларга мувофиқ БМТ аъзоларининг мажбуриятлари сифатида инсон ҳуқуқларини **айниқса, аёллар ва болалар** ҳамда кузатувчилари бўлмаган мигрант болаларнинг ҳуқуқларини ҳимоя қилиш бўйича самарали таъсир чораларини кўриш ҳамда айбдорларни жавобгарликка тортиш ва келгусида инсонлар ҳаёти йўқотилишининг олдини олиш бўйича барча имкониятларни ишга солиш белгиланган.

**Европа ижтимоий Хартияси** *(1996 йилда қайта кўриб чиқилган. 1999 йил 1 июлдан кучга кирган).* Хартия барча инсонларнинг кундалик ҳаётига оид бўлган ҳуқуқ ва эркинликларини кафолатлайди.

Хартияда баён қилинган асосий ҳуқуқлардан аёлларга тегишлилари сифатида қуйидагиларни кўриш мумкин.

**8-модда**

**Ишловчи аёлларнинг оналигини ҳимоя қилиш ҳуқуқи.**

 Ишловчи аёлларнинг оналигини ҳимоя қилиш ҳуқуқларини самарали амалга оширилишини таъминлаш мақсадида Томонлар қуйидаги мажбуриятларни ўз зиммаларига оладилар:

1. ишловчи аёлларга –ҳақ тўланадиган таътил ёки ижтимоий таъминот сифатида тегишли ёрдам пули кўринишида ҳақ тўлаш йўли билан ёки давлат фондлари ҳисобидан туғруққача ва туғруқдан сўнг умумий давомийлиги 14 ҳафтадан кам бўлмаган ҳақ тўланадиган таътил бериш.

1 предоставлять работающим женщинам оплачи­ваемый отпуск до родов и после родов общей продолжительностью не менее четырнадцати недель либо в виде оплачиваемого отпуска, либо путем выплаты соответствующих пособий по социально­му обеспечению или из государственных фондов;

2. Хомиладорлиги тўғрисида иш берувчига хабар берган вақтдан бошлаб хомиладорлик вақти тугагунига ва туғгунга қадар бўлган вақт оралиғида иш берувчи хомиладор аёлни ишдан бўшатиш тўғрисида хабар бериш ёки огохлантириш ёки ушбу вақт оралиғида ишдан бўшатиш вақти келиб қолган тақдирда ҳам уни ишдан бўшатиш тўғрисида хабар бериш ёки огохлантириш қонунга зиддир. **Ўзбекистон Республикасининг Меҳнат кодексига кўра эса,** ҳомиладор аёллар ва уч ёшга тўлмаган боласи бор аёллар билан тузилган меҳнат шартномасини иш берувчининг ташаббуси билан бекор қилишга йўл қўйилмайди, корхонанинг бутунлай тугатилиш ҳоллари бундан мустасно, бундай ҳолларда меҳнат шартномаси уларни албатта ишга жойлаштириш шарти билан бекор қилинади. Мазкур аёлларни ишга жойлаштиришни маҳаллий меҳнат органи уларни ишга жойлаштириш даврида қонунчиликда белгиланган тегишли ижтимоий тўловлар билан таъминлаган ҳолда амалга оширади(**237-модда).**

 2 считать незаконным для работодателя уведомлять женщину об увольнении в период со времени, когда она уведомила работодателя о своей беременности до окончания её отпуска по беременности и родам или уведомления её об увольнении в такое время, чтобы срок увольнения пришелся на этот период.

3 эмизикли боласи бор аёлларга ишда болани озиқлантириш учун танаффус берилишини таъминлаш

обеспечить, чтобы женщинам, имеющим грудных детей, предоставлялись перерывы в работе для кормления ребенка;

 4 тунги вақтда ишловчи хомиладор аёллар, бевосита туғруқдан сўнг ишга кирган аёллар ва эмизикли оналар иши регламентини белгилаш.

регламентировать работу в ночное время беремен­ных женщин, женщин, приступивших к работе непосредственно после родов, и кормящих матерей;

5 Ерости ишларида, шунингдек, ҳар қандай кўринишдаги хавфли, зарарли ва оғир ишларида хомиладор аёллар, бевосита туғруқдан сўнг ишга кирган аёллар ва эмизикли оналар меҳнатидан фойдаланиш таъқиқланади. Бироқ, ушбу турдаги аёлларнинг бандлигини таъминлаш чораларини кўриш лозим.

запретить любое использование труда беременных женщин, женщин, приступивших к работе непосредст­венно после родов, и кормящих матерей на подземных работах и на всех других видах опасных, вредных и тяжелых работ, а также принять должные меры по защите прав таких женщин в отношении занятости.

**Статья 27**

**Оилали ишчиларнинг тенг имкониятлар ва тенг муомалада бўлиш ҳуқуқи.**

**Право работников с семейными обязанностями на равные возможности и равное обращение**

А) оилали ишчиларга ишга кириш ва иш жойини сақлаб қолиш имкониятини бериш, шунингдек, оилавий мажбуриятлар, шу жумладан касбга йўналтириш ва касбга ўргатиш соҳасидаги чора-тадбирлар туфайли бўлган майян муддатли танаффусдан кейин ишни давом эттириш

предоставлять работникам с семейными обязанно­стями возможность поступить на работу и сохранять работу, а также возобновлять работу после перерыва, вызванного семейными обязанностями, включая меры в области профессиональной ориентации и профес­сиональной подготовки;

2 обеспечивать возможность любому из родителей получать после отпуска по беременности и родам отпуск по уходу за ребенком, продолжительность и условия которого должны определяться националь­ным законодательством, коллективными договорами или практикой;

3 оила ишлари унинг ишдан бўшатилишига сабаб бўлмаслигини таъминлаш

обеспечивать, чтобы семейные обязанности как таковые не служили основанием для увольнения.

**Статья 8, пункт 2**

  Мазкур низом қоидалари қуйидаги ҳолларда истисно этилади. Агар ишловчи аёл меҳнат муносабатларининг тугатилишига сабаб бўлган хатти-ҳаракатларда айбдор бўлса; агар тегишли мажбурият бундан буёғига ўз кучини йўқотган бўлса; агар меҳнат шартномаси муддати тугаган бўлса **(8-модда, 2-пункт).**

**Ўзбекистон қонунчилиги:**

**Ўзбекистон Республикасининг Меҳнат кодексига кўра,** иш берувчи қонунга мувофиқ меҳнат шартномаси тузиши шарт бўлган шахслар рўйхати келтирилган. Мазкур рўйхатга ҳомиладор аёллар ва уч ёшга тўлмаган болалари бор аёллар ҳам киради. Кодексга кўра мазкур шахсларни ишга қабул қилмаслик. Ишга қабул қилишни ғайриқонуний равишда рад этиш ҳисобланади(**78-модда)**. **Шунингдек, м**еҳнат шартномаси дастлабки синов шарти билан тузилади. Бироқ, ҳомиладор аёллар, уч ёшга тўлмаган боласи бор аёллар ишга қабул қилинганда дастлабки синов белгиланмайди(**84-модда**). Йиллик асосий таътил биринчи иш йили учун олти ой ишлангандан кейин берилади. Бироқ, аёлларга — ҳомиладорлик ва туғиш таътили олдидан ёки ундан кейин уларнинг хоҳиши бўйича олти ой ўтмасдан олдин берилади(**143-модда).** Ишлаётган эркакларга йиллик таътил уларнинг хоҳишларига биноан хотинларининг ҳомиладорлик ва туғиш таътили даврида берилади**144-модда**. Ходимлар ҳомиладорлик ва туғиш таътили муддати бошланганда таътилни узайтириш ёки бошқа муддатга кўчириш ҳуқуқига эга бўлади(**145-модда).**Ходимлар ижтимоий таътил ҳисобланмиш ҳомиладорлик ва туғиш таътилларини олиш ҳуқуқидан фойдаланади(**149-модда).** Ҳомиладорлиги ёки боласи борлиги сабабли аёлларни ишга қабул қилишни рад этиш ва уларнинг иш ҳақини камайтириш тақиқланади. Ҳомиладор аёлни ёки уч ёшга тўлмаган боласи бор аёлни ишга қабул қилиш рад этилган тақдирда иш берувчи рад этишнинг сабабларини уларга ёзма равишда маълум қилиши шарт. Мазкур шахсларни ишга қабул қилишни рад этганлик устидан судга шикоят қилиниши мумкин(**224-модда).** Тиббий хулосага мувофиқ ҳомиладор аёлларнинг ишлаб чиқариш нормалари, хизмат кўрсатиш нормалари камайтирилади ёки улар аввалги ишларидаги ўртача ойлик иш ҳақи сақланган ҳолда енгилроқ ёхуд ноқулай ишлаб чиқариш омилларининг таъсиридан холи бўлган ишга ўтказилади.

Ҳомиладор аёлга енгилроқ ёки ноқулай ишлаб чиқариш омиллари таъсиридан холи бўлган иш бериш масаласи ҳал этилгунга қадар, у ана шу сабабдан ишга чиқмаган барча иш кунлари учун ўртача ойлик иш ҳақи сақланган ҳолда ишдан озод этилиши лозим(**226-модда).**Ҳомиладор аёлларни ва ўн тўрт ёшга тўлмаган боласи (ўн олти ёшга тўлмаган ногиронлиги бўлган боласи) бор аёлларни уларнинг розилигисиз тунги ишларга, иш вақтидан ташқари ишларга, дам олиш кунларидаги ишларга жалб қилишга ва хизмат сафарига юборишга йўл қўйилмайди. Шу билан бирга ҳомиладор аёлларни ва уч ёшга тўлмаган боласи бор аёлларни тунги ишларга жалб қилишга бундай иш она ва боланинг соғлиғи учун хавф туғдирмаслигини тасдиқловчи тиббий хулоса бўлган тақдирдагина йўл қўйилади(**228-модда)**.

Ҳомиладор аёлларга ва бола туққан аёлларга йиллик таътиллар, уларнинг хоҳишига кўра, тегишлича ҳомиладорлик ва туғиш таътилидан олдин ёки ундан кейин ёхуд болани парваришлаш таътилидан кейин берилади(**231-модда)**.

Аёлларга туққунга қадар етмиш календарь кун ва туққанидан кейин эллик олти календарь кун (туғиш қийин кечган ёки икки ва ундан ортиқ бола туғилган ҳолларда — етмиш календарь кун) муддати билан ҳомиладорлик ва туғиш таътиллари берилиб, давлат ижтимоий суғуртаси бўйича нафақа тўланади.

Ҳомиладорлик ва туғиш таътили жамланган ҳолда ҳисоблаб чиқилиб, туғишга қадар амалда бундай таътилнинг неча кунидан фойдаланилганидан қатъи назар аёлга тўлиқ берилади(**233-модда). Аниқроғи ҳ**омиладорлик ва туғиш нафақаси ҳомиладорлик ва туғиш таътилининг бутун даврида тўлиқ иш ҳақи миқдорида тўланади(**286-модда).**

Ҳомиладорлик ва туғиш таътили тугаганидан кейин аёлнинг хоҳишига кўра, унга боласи икки ёшга тўлгунга қадар болани парваришлаш учун таътил берилиб, бу даврда қонунчиликда белгиланган тартибда нафақа тўланади(**234-модда.**

**Бола ҳуқуқлари кафолатларининг қонунчилик асослари**

Мамлакатимизда болаларнинг ҳуқуқ ва қонуний манфаатларини ҳимоя қилиш давлат сиёсатининг устувор йўналишларидан бири ҳисобланиб, бугунги кунда унинг тўлақонли қонунчилик асослари яратилган.

Жумладан, бола ҳуқуқлари кафолатларининг қонунчилик асослари Ўзбекистон Республикаси Конституцияси, Оила кодекси, ”Бола ҳуқуқларининг кафолатлари тўғрисида”ги, “Васийлик ва ҳомийлик органлари тўғрисида”ги қонунлар ва бошқа бир қатор қонун ҳужжатларида ўз аксини топган бўлиб, уларда боланинг ҳуқуқлари, эркинликлари ва қонуний манфаатларини таъминлаш; боланинг ҳаёти ва соғлиғини, қадр-қимматини муҳофаза қилиш; унинг камситилишига йўл қўймаслик; ёш авлоднинг жисмоний, интеллектуал, маънавий ва ахлоқий камол топишига кўмаклашиш каби бу борадаги сиёсатнинг устувор йўналишлари белгилаб берилган.

Болаларнинг ҳуқуқ ва қонуний манфаатларини ҳимоя қилиш соҳасидаги миллий қонунчилигимизнинг асослари қуйидаги ўзига хос хусусиятларга эгалиги билан ажралиб туради:

биринчидан, ушбу қонунчилик асослари болаларни ҳимоя қилиш соҳасидаги халқаро ҳуқуқнинг умумэътироф этилган нормалари ва принципларига тўла мос келади. Бунда Инсон ҳуқуқлари умумжаҳон декларацияси ва Бола ҳуқуқлари тўғрисидаги Конвенцияда белгилаб берилган қоидаларнинг миллий қонунчилигимизда тўла ўз аксини топганлигини эътироф этиш ўринлидир;

иккинчидан, Ўзбекистон Республикасининг Конституциясида белгилаб берилган инсоннинг асосий ҳуқуқ ва эркинликлари (сиёсий ҳуқуқ ва эркинликлардан ташқари) тўлалигича болаларга ҳам тегишли бўлади;

учинчидан, ушбу соҳадаги муносабатларни тартибга солиш жараёнида давлат ота-онасининг қарамоғидан маҳрум бўлган, шунингдек етим болаларнинг ҳуқуқлари ва қонуний манфаатларини ишончли ҳимоя қилишнинг кафолати сифатида намоён бўлади;

тўртинчидан, давлат болаларнинг ҳуқуқ ва қонуний манфаатларини ҳимоя қилиш соҳасида фаолият юритадиган нодавлат нотижорат ташкилотларининг фаолиятини доимий равишда рағбатлантириб боради, уларнинг фаолиятига кўмаклашади ва ҳар томонлама қўллаб-қувватлайди.

Болаларнинг ҳуқуқ ва қонуний манфаатларини ҳимоя қилиш соҳасидаги қонун ҳужжатларида бола ҳуқуқларининг қонуний кафолатлари алоҳида белгилаб қўйилганлиги эътиборга молик. Унга кўра, ҳар бир болага инсон ҳуқуқлари ва эркинликлари тегишли бўлади ҳамда давлат томонидан кафолатланади. Хусусан, бундай ҳуқуқ ва эркинликлар сифатида қуйидагилар назарда тутилади:

ҳар бир болага яшаш ҳуқуқи кафолатланади. Бунда яшаш ҳуқуқи ҳар бир боланинг узвий ҳуқуқи ҳисобланиб, бола ҳаётига суиқасд қилиш энг оғир жиноятдир;

ҳар бир бола соғлиғини сақлаш ҳуқуқига эга. Давлат соғлом бола туғилишини таъминлаш учун онага унинг соғлиғини сақлаш шароитларини яратади ҳамда болаларга қонун ҳужжатларига мувофиқ ҳажмда бепул тиббий ёрдамни кафолатлайди. Боланинг соғлиғини сақлаш ҳуқуқи давлат томонидан малакали тиббий хизмат кўрсатилишини ташкил қилиш, боланинг, унинг ота-онасининг саломатлигини назорат қилиш ва болалар касалликлари профилактикасини олиб бориш, болалар ва ўсмирларни даволаш-профилактика муассасаларида диспансер кузатувини олиб бориш ҳамда даволаш каби йўллар билан таъминланади;

Ҳар бир бола билим олиш ҳуқуқига эга. Давлат боланинг бепул мажбурий умумий ўрта таълим, шунингдек ўрта махсус касб-ҳунар таълими олишини кафолатлайди.

Бундан ташқари, “Бола ҳуқуқларининг кафолатлари тўғрисида”ги Қонунга мувофиқ бола ҳуқуқларининг қуйидаги кафолатлари мустаҳкамлаб қўйилган:

боланинг индивидуалликка ва уни сақлаб қолишга бўлган ҳуқуқи кафолатлари. Унга кўра, ҳар бир бола туғилган пайтдан эътиборан фамилия, исм, ота исми олиш, миллати ва фуқаролигига эга бўлиш ҳуқуқига, шунингдек уларни сақлаб қолиш ҳуқуқига эга;

боланинг эркинлик ва шахсий дахлсизлик ҳуқуқи кафолатлари. Унга кўра, ҳар бир бола эркинлик, шахсий дахлсизлик, турар жойи дахлсизлиги ва хат-хабарларини сир тутиш ҳуқуқига эга. Ҳар бир бола ўз шаъни ва қадр-қимматига қилинган тажовузлардан, шахсий ҳаётига ғайриқонуний аралашувлардан ҳимояланиш ҳуқуқига эга. Бола қонунга асосланмаган ҳолда ушлаб турилиши, ҳибсга олиниши, қамоққа олиниши мумкин эмас. Давлат боланинг шахси, турар жойи дахлсизлигини, хат-хабарлари сир тутилишини таъминлайди ҳамда болани эксплуатациянинг барча шаклларидан, шу жумладан жисмоний, руҳий ва жинсий зўравонликдан, қийноққа солишлардан ёки шафқатсиз, қўпол ёхуд инсон қадр-қимматини камситувчи бошқа шаклдаги муомаладан, жиноий фаолиятга, фоҳишалик билан шуғулланишга жалб этилишдан ҳимоя қилишни амалга оширади;

боланинг ҳимояга бўлган ҳуқуқи кафолатлари. Унга кўра, ҳар бир болага унинг ҳуқуқлари, эркинликлари ва қонуний манфаатларини суд орқали ҳимоя қилиш, давлат органларининг, фуқаролар ўзини ўзи бошқариш органлари ва нодавлат нотижорат ташкилотларининг қонунга хилоф қарорлари, улар мансабдор шахсларининг ғайриқонуний ҳаракатлари (ҳаракатсизлиги) устидан судга шикоят қилиш ҳуқуқи кафолатланади;

боланинг оилавий муҳитга бўлган ҳуқуқи кафолатлари. Ҳар бир бола оилада яшаш ва тарбияланиш, ўз ота-онасини билиш, улар билан бирга яшаш ва уларнинг ғамхўрлигидан фойдаланиш ҳуқуқига эга, унинг манфаатларига зид бўлган ҳоллар бундан мустасно. Боланинг ота-онаси бўлмаганда, улар ота-оналик ҳуқуқидан маҳрум қилинганда ҳамда бола ота-она қарамоғидан маҳрум бўлган бошқа ҳолларда унинг оилада яшаш ҳамда тарбияланиш ҳуқуқи васийлик ва ҳомийлик органи томонидан таъминланади;

боланинг ғайриқонуний кўчирилишдан ҳимояланиш ҳуқуқи кафолатлари. Ҳар бир бола ғайриқонуний кўчирилишдан ва чет элдан қайтарилмасликдан ҳимояланиш ҳуқуқига эга;

боланинг ўз фикрини ифода этиш ҳуқуқи кафолатлари. Оилада ҳар бир бола ўз фикрини ифода этишга, шунингдек ҳар қандай суд муҳокамаси ёки маъмурий муҳокама даврида ўз манфаатларига тааллуқли масалалар юзасидан сўзлашга ҳақлидир;

боланинг ахборот олиш ҳуқуқи кафолатлари. Ҳар бир бола ўзининг соғлиғи, ахлоқий ва маънавий камол топишига зиён етказмайдиган ахборотни олиш ҳуқуқига эга. Ҳар бир бола ҳар қандай ахборотни излаш, олиш ва тарқатиш ҳуқуқига эга, қонунда назарда тутилган чеклашлар бундан мустасно. Порнография, шафқатсизлик ва зўравонликни намойиш этувчи, инсон қадр-қимматини таҳқирловчи, болаларга зарарли таъсир кўрсатувчи ва ҳуқуқбузарликлар содир этилишига сабаб бўлувчи оммавий ахборот воситаларидан фойдаланиш, адабиётларни тарқатиш ҳамда фильмларни намойиш этиш тақиқланади;

боланинг фикрлаш, сўз, виждон ва эътиқод эркинлиги ҳуқуқи кафолатлари. Бола фикрлаш, сўз, виждон ва эътиқод эркинлиги ҳуқуқига эга.

Боланинг фикр юритиш ва уни ифодалаш эркинлиги қонунда белгиланган тартибда чекланиши мумкин;

боланинг хусусий мулкка бўлган ҳуқуқи кафолатлари. Бола қонунда белгиланган тартибда хусусий мулк ҳуқуқига эга бўлиши мумкин. Боланинг шахсий фойдаланишида бўлган, бола томонидан ҳадя, мерос тариқасида олинган, шахсий меҳнати эвазига ёки бошқа қонуний усулда олинган буюмлар, мол-мулк унинг хусусий мулкидир;

боланинг турар жойга бўлган ҳуқуқлари кафолатлари. Ҳар бир бола турар жойли бўлиш ҳуқуқига эга. Мазкур ҳуқуқ қонун ҳужжатларида белгиланган тартибда амалга оширилади;

боланинг меҳнат қилиш ҳуқуқи кафолатлари. Ҳар бир бола ўзининг ёши, соғлиғининг ҳолати ва касбий тайёргарлигига мувофиқ қонун ҳужжатларида белгиланган тартибда меҳнат қилиш, фаолият турини ва касбни эркин танлаш, адолатли меҳнат шароитларида ишлаш ҳуқуқига эга.

Бундан ташқари, “Бола ҳуқуқларининг кафолатлари тўғрисида”ги Қонунда ижтимоий ҳимояга муҳтож болалар ҳуқуқларининг қўшимча кафолатлари ҳам назарда тутилган. Унга кўра, бундай тоифа болалар ҳуқуқларининг қуйидаги кафолатлари белгиланган:

ижтимоий ҳимояга муҳтож болаларнинг оила муҳитига бўлган ҳуқуқи кафолатлари;

ижтимоий ҳимояга муҳтож болаларнинг жамиятга уйғунлашиш ҳуқуқи кафолатлари;

ижтимоий ҳимояга муҳтож болаларнинг турар жойга бўлган ҳуқуқлари кафолатлари;

ижтимоий ҳимояга муҳтож болаларнинг ижтимоий ёрдам олишга бўлган ҳуқуқи кафолатлари;

ногирон болалар, жисмоний ва (ёки) руҳий ривожланишида нуқсонлари бўлган болаларнинг тиббий-ижтимоий ёрдам олишга бўлган ҳуқуқи кафолатлари;

ижтимоий ҳимояга муҳтож болаларнинг таълим олиш ҳуқуқи кафолатлари.

Мамлакатимизда бола ҳуқуқларини амалга ошириш нафақат давлат томонидан қўллаб-қувватланади, балки бу соҳада фуқароларнинг ўзини ўзи бошқариш органлари ва нодавлат нотижорат ташкилотларининг ҳам ўрни беқиёсдир.

Ушбу масала миллий қонунчилигимизда ҳам ўз аксини топган. Мисол учун, “Бола ҳуқуқларининг кафолатлари тўғрисида”ги Қонуннинг 6-моддасига мувофиқ фуқароларнинг ўзини ўзи бошқариш органлари ва нодавлат нотижорат ташкилотлари болага унинг ҳуқуқлари, эркинликлари ва қонуний манфаатларини рўёбга чиқаришда ва ҳимоя қилишда кўмаклашади, болага ёки унинг қонуний вакилига ҳуқуқий, услубий, ахборотга оид ва бошқа ёрдам кўрсатади. Фуқароларнинг ўзини ўзи бошқариш органлари ва нодавлат нотижорат ташкилотлари:

бола ҳуқуқлари, эркинликлари ва қонуний манфаатларини таъминлаш бўйича давлат дастурлари ва ҳудудий дастурларни ишлаб чиқишда ҳамда рўёбга чиқаришда иштирок этиши;

бола ҳуқуқлари, эркинликлари ва қонуний манфаатларини таъминлашга доир ваколатларни амалга оширишда давлатдан ва халқаро ташкилотлардан услубий, ташкилий ҳамда молиявий ёрдам олиши мумкин.

Бундан ташқари, Вазирлар Маҳкамасининг қарори билан 2004 йилда мамлакатимизда Республика болалар ижтимоий мослашуви маркази ташкил этилди. Ушбу марказнинг вазифаси уч тоифадаги болаларни, яъни:

жисмоний имкониятлари чекланган (ногиронлар, жисмоний нуқсони бўлган ҳамда асаб ва руҳияти бузилган болалар, сурункали оғир касалликлардан азоб чекувчи болалар);

ижтимоий ва ҳуқуқий жиҳатдан хатарли гуруҳларга кирадиган болаларни (етимлар, ота-онаси ёки уларнинг ўрнини босувчи шахслар қаровисиз қолган болалар, нотинч оилалар болалари);

ижтимоий мослашувда қийинчиликка эга бўлган, бироқ хатарли гуруҳларга кирмайдиган алоҳида иқтидорли болаларни (умумий махсус қобилиятли болаларни, хусусан: спортга, бадиий, илмий ва бошқа қобилиятларга эга бўлган болаларни) ижтимоий мослаштириш муаммоларини ўрганишдан иборат бўлиб, марказ ўзининг вазифаларини самарали ҳамда бошқа нодавлат ташкилотларига ўрнак бўладиган даражада амалга ошириб келмоқда. Шуни инобатга олиб, марказ фаолиятини ривожлантириш ва уни янада қўллаб-қувватлаш мақсадида Вазирлар Маҳкамасининг “Республика болалар ижтимоий мослашуви марказининг минтақавий филиаллари фаолиятини ташкил этиш чора-тадбирлари тўғрисида”ги 68-сон қарори қабул қилинди. Ушбу қарор билан Қарши ва Самарқанд вилоятларида марказ филиаллари ташкил қилиниши қўллаб-қувватланди.

Хулоса қилиб айтганда, давлатимиз томонидан навқирон авлоднинг ҳар томонлама баркамол бўлиб вояга етиши учун барча ташкилий-ҳуқуқий асослар яратилган. Жумладан, бугунги кунда болаларнинг ҳуқуқ ва эркинликларини ҳимоя қилишга қаратилган норматив-ҳуқуқий базанинг мавжудлиги мамлакатимиизда болаларнинг ҳуқуқ ва эркинликлари, уларнинг қонуний манфаатларини ҳимоя қилишнинг ишончли кафолати бўлиб хизмат қилмоқда.

Ўзбекистон Республикасининг “**Хотин-қизлар ва эркаклар учун тенг ҳуқуқ ҳамда имкониятлар кафолатлари тўғрисида**”қонуни

(2019 йил 2 сентябрь).

**24-модда. Оилавий муносабатлар ҳамда болалар тарбияси соҳасида хотин-қизлар ва эркаклар учун тенг ҳуқуқ ҳамда имкониятлар кафолатлари**

Оила, оналик, оталик ва болалик давлат муҳофазасидадир.

Хотин-қизлар ва эркаклар оилавий муносабатлар соҳасида тенг ҳуқуқ ҳамда мажбуриятларга эга.

**Оилавий муносабатлар соҳасида хотин-қизлар ва эркаклар учун ҳуқуқ ҳамда имкониятларнинг тенглиги қуйидагиларга асосланади:**

хотин-қизлар ва эркаклар никоҳ тузишининг ихтиёрийлигига;

мажбурий ва эрта никоҳларга йўл қўйилмаслигига;

эр ва хотиннинг шахсий ва мулкий ҳуқуқ ҳамда мажбуриятлари тенглигига;

оиланинг ички можароларини ўзаро келишув бўйича ҳал қилишга;

уй меҳнатига нисбатан хотин-қизлар ва эркаклар ҳуқуқ ҳамда мажбуриятларининг тенглигига;

болаларни боқиш, тарбиялаш ва ўқитишда, вояга етмаган ҳамда меҳнатга лаёқатсиз оила аъзоларининг ҳуқуқ ва манфаатлари ҳимоя қилинишини таъминлашда тенг иштирок этишга.

Ота-оналар кичик ёшдаги болаларни, ногиронлиги бўлган оила аъзоларини парваришлаш бўйича нафақалар олишда тенг ҳуқуқларга эга бўлади.

**28-модда. Жинс бўйича бевосита ёки билвосита камситиш фактлари устидан шикоят қилиш**

Агар шахс ўзини жинс бўйича бевосита ёки билвосита камситишга дучор этилган деб ҳисобласа, ваколатли органларга ёки судга мурожаат қилиш ҳуқуқига эга. Бунда жинс бўйича бевосита ёки билвосита камситишга дучор этилган шахсдан давлат божи ундирилмайди.

Хотин-қизлар ва эркакларнинг тенг ҳуқуқлилиги бузилганлиги тўғрисидаги ишларни судларда кўриш чоғида адвокатлар томонидан кўрсатиладиган юридик хизматларга ҳақ тўлаш қонунчиликда белгиланган тартибда, уларнинг хоҳишига кўра давлат ҳисобидан қопланади.

Ўзбекистон Республикасининг “**Хотин-қизларни тазйиқ ва зўравонликдан ҳимоя қилиш тўғрисида** ”қонуни

2019 йил 2 сентябрь,

**17-модда. Тазйиқ ва зўравонликдан жабрланувчини хабардор қилиш**

Жазони ижро этиш муассасалари тазйиқ ва зўравонликдан жабрланганга унга нисбатан зўравонлик содир этган шахс жазони ижро этиш жойидан озод этилганлиги, озодликдан маҳрум қилиш жойидан ташқарига қисқа муддатга чиқарилганлиги ёки қочиб кетганлиги ҳақида зудлик билан хабар беради.

**31-модда. Хотин-қизларни тазйиқ ва зўравонликдан ҳимоя қилиш чора-тадбирларини молиялаштириш**

Хотин-қизларни тазйиқ ва зўравонликдан ҳимоя қилиш чора-тадбирларини молиялаштириш тегишли ваколатли органлар ҳамда ташкилотларнинг маблағлари, юридик ва жисмоний шахсларнинг ажратмалари ҳамда қонунчиликда тақиқланмаган бошқа манбалар ҳисобидан амалга оширилади.

**Оналар саломатлиги соҳасида -** 2019 йил 11 мартда "Фуқароларнинг репродуктив саломатлиги тўғрисида"ги қонун қабул қилинди, Унда аёллар ва вояга етмаганларнинг репродуктив ҳуқуқлари ҳимоя қилинади. Аёллар ва эркакларнинг репродуктив ҳуқуқларини амалга оширишда ҳуқуқ ва имкониятларнинг тенглиги, фарзандларининг туғилиши билан боғлиқ мустақил қарорлар қабул қилиш ҳуқуқи эълон қилинади, хавфсиз ва самарали технологиялардан фойдаланиш кафолатланади**;**

**Аёлларнинг меҳнат ва бандлик соҳасидаги ҳуқуқларини таъминлаш соҳасида -** 2019 йил 7 мартда Ўзбекистон Республикаси Президентининг "Меҳнат ҳуқуқлари кафолатларини янада кучайтириш ва аёлларнинг тадбиркорлик фаолиятини қўллаб-қувватлаш чора-тадбирлари тўғрисида"ги Фармони қабул қилинди. Унга мувофиқ аёлларни айрим соҳалар ёки касбларга жалб қилиш тақиқлари бекор қилинди; аёллар соғлиғига салбий таъсир кўрсатадиган соҳалар ёки касбларнинг тавсия этиладиган янги рўйхати тасдиқланди;

**Мамлакатнинг сиёсий ва ижтимоий ҳаётида аёлларнинг ролини ошириш соҳасида -** 2019 йил 2 сентябрда "Аёллар ва эркакларнинг тенг ҳуқуқлилиги ва имкониятларининг кафолатлари тўғрисида"ги қонун қабул қилинди, унда биринчи марта "Жинси асосида тўғридан-тўғри камситиш" ва "жинси асосида билвосита камситиш" тушунчалари таърифлари киритилди, мажбурий ҳуқуқий-ҳуқуқий экспертиза жорий этилди. Гендер тенглиг принципларига, уларни қўллаш жараёнида камситувчи хусусиятга эга бўлиши мумкин бўлган хавф-хатарларни аниқлашга қаратилган. Қонуний хатти-ҳаракатлар, тўғридан-тўғри ёки билвосита аниқланган нормаларни ҳал қилиш бўйича тавсиялар ишлаб чиқилди.**;**

**Тавсия этиладиган адабиётлар:**

1. Ўзбекистон Республикаси Президентининг “Инсон ҳуқуқлари бўйича Ўзбекистон Республикасининг миллий стратегиясини тасдиқлаш тўғрисида”ги Фармони (ПФ-6012-сон 22.06.2020 й.)
2. Ўзбекистон Республикасининг “Хотин-қизларни тазйиқ ва зўравонликдан ҳимоя қилиш тўғрисида”ги Қонуни 2019 йил 2 сентябрь
3. Ўзбекистон Республикасининг “Хотин-қизлар ва эркаклар учун тенг ҳуқуқ ҳамда имкониятлар кафолатлари тўғрисида”ги қонуни 2019 йил 2 сентябрь
4. Ўзбекистон Республикасининг Жиноят кодекси
5. “Аёлларнинг сиёсий ҳуқуқлари тўғрисида” Конвенция *(Нью-Йорк, 20.12.1952 й).*
6. “Хотин-қизлар ҳуқуқлари камситилишининг барча шаклларига барҳам бериш тўғрисида” Конвенция *(18.12.1979 й., Нью-Йорк).*
7. “Европа Ижтимоий Хартияси” *Хартия барча кишиларнинг кундалик ҳаётига оид бўлган ҳуқуқ ва эркинликларни кафолатлайди. 1961 йил. Страсбург.*
8. “Доха” декларацияси. 2015 йилда Бирлашган Миллатлар Ташкилотининг жиноят ва ҳуқуқбузарликнинг олдини олиш бўйича 30-Конгрессида қабул қилинган ташкилот. Бош Ассамблеясининг 70/174-сонли резолюцияси билан тасдиқланган.

**БМТнинг инсон ҳуқуқлари бўйича устав органлари ва ёрдамчи органлари**

БМТ Низомининг 7-моддасига кўра БМТнинг органлари асосий органлар ва ёрдамчи органларга бўлинади. **БМТнинг инсон ҳуқуқлари бўйича устав органлари** БМТ асосий (устав) органлари бўлган Бош Ассамблея, Хавфсизлик кенгаши, Иқтисодий ва ижтимоий кенгаш (ЭКОСОС), Халқаро суд БМТ Устави ва Халқаро суд статутига мувофиқ ўз ваколатлари доирасида инсон ҳуқуқларига оид масалаларни кўриб чиқади. БМТнинг инсон ҳуқуқлари бўйича **ёрдамчи органларидан бири - бу Хотин-қизларнинг аҳволи бўйича комиссия.**

**Хотин-қизларнинг аҳволи бўйича комиссия**Иқтисодий ва ижтимоий кенгаш томонидан 1946 йилда таъсис этилган. Комиссиянинг вазифалари доирасига хотин-қизларнинг сиёсий, иқтисодий, фуқаровий, ижтимоий соҳалар ва таълим соҳасидаги ҳуқуқларини рағбатлантириш тўғрисида Иқтисодий ва ижтимоий кенгашга тавсиялар ва маърузалар тайёрлаш, шунингдек, эркаклар билан хотин-қизларнинг тенг ҳуқуқлилиги тамойилини амалга ошириш мақсадида хотин-қизлар ҳуқуқлари соҳасидаги энг муҳим муаммолар бўйича чора-тадбирлар қабул қилиш тўғрисида тавсиялар ва таклифлар тайёрлаш вазифалари киради. Хотин-қизларнинг аҳволи бўйича комиссияга, 1985 йил Хотин-қизларнинг аҳволи бўйича умумжаҳон конференциясида қабул қилинган хотин-қизларнинг аҳволини яхшилаш соҳасидаги истиқболга мўлжалланган **Найроби стратегиясининг** амалга оширилишини назорат қилиш ва шу йўналишдаги ишларнинг аҳволига баҳо бериб, таҳлил қилиб бориш вазифаси топширилди. Хотин-қизларнинг аҳволи бўйича комиссия хотин-қизларга нисбатан камситишлар тўғрисида алоҳида шахслардан ҳам, бир гуруҳ шахслардан ҳам олинган хабарларни кўриб чиқиши мумкин. Якка тартибдаги шикоятлар бўйича чоралар кўрилмайди[[1]](#footnote-1).

2010 йил 2 июлда БМТ Бош Ассамблеяси гендер тенглиги ва аёллар имкониятларини кенгайтириш масалалари бўйича БМТнинг янги тузилмасини ташкил этди ва у “БМТ-аёллар” деб номланди. Унинг ваколатига гендер масалалари ва аёллар аҳволини янгилаш бўйича Махсус маслаҳатчи девонхонаси, Котибият, аёллар аҳволини яхшилаш бўйича бўлим, шунингдек, Аёллар манфаатларини ривожлантириш учун БМТ Жамғармаси ва аёллар аҳволини яхшилаш бўйича халқаро ўқув ва илмий-тадқиқот институти мандатлари ва вазифалари киритилди. Мишель Бачелет ‑ Чилининг биринчи аёл Президенти БМТ Бош котиби ўринбосари ва янги “БМТ-аёллар” тузилмасининг раҳбари этиб тайинланди ва у 2011 йил 1 январдан бошлаб ўз фаолиятини бошлади.

**2-§. Гендер статистикаси ва гендер кўрсаткичлар.**

**Ўзбекистон Республикаси Президентининг 2022 йил 28 январдаги “2022 — 2026 йилларга мўлжалланган Янги Ўзбекистоннинг тараққиёт стратегияси тўғрисида”ги ПФ-60-сон Фармонига 1-ИЛОВА**

**69-мақсад: Хотин-қизларни қўллаб-қувватлаш, уларнинг жамият ҳаётидаги фаол иштирокини таъминлаш.**

Жамиятда хотин-қизларга тазйиқ ва зўравонликка нисбатан муросасизлик муҳитини яратиш, хотин-қизларнинг ҳуқуқлари ва қонуний манфаатларини таъминлаш.

Гендер тенгликни таъминлаш сиёсатини давом эттириш, хотин-қизларнинг ижтимоий-сиёсий фаоллигини ошириш, уларни қўллаб-қувватлашга доир ислоҳотларни амалга ошириш.

Хотин-қизларнинг таълим ва касбий кўникмалар олишлари, муносиб иш топишларига ҳар томонлама кўмаклашиш, тадбиркорлигини қўллаб-қувватлаш, иқтидорли ёш хотин-қизларни аниқлаш ва уларнинг қобилиятларини тўғри йўналтириш.

Ҳудудларда, айниқса, қишлоқларда хотин-қизларга кўрсатиладиган тиббий-ижтимоий хизматлар сифатини, улар ўртасида соғлом турмуш тарзини таъминлаш борасидаги ишлар самарадорлигини ошириш.

Турар жойга муҳтож хотин-қизларни уй-жой билан таъминлаш, турмуш ва меҳнат шароитларини яхшилаш, даромадларини кўпайтириш борасида тизимли чора-тадбирларни белгилаш.

Оғир ижтимоий аҳволга тушиб қолган хотин-қизларга ижтимоий-ҳуқуқий, психологик ёрдам кўрсатиш, уларни манзилли қўллаб-қувватлаш.

«Аёллар дафтари» билан манзилли ишлаш, мутасадди ташкилотлар томонидан хотин-қизларнинг муаммолари ўз вақтида бартараф этилиши устидан жамоатчилик назоратини амалга ошириш.

**ИЧКИ ИШЛАР ВАЗИРЛИГИ ХОТИН-ҚИЗЛАРГА НИСБАТАН ЗЎРАВОНЛИККА ҚАРШИ: 2021 ЙИЛДАГИ ФАОЛИЯТ САРҲИСОБИ**

Маълумки, кейинги йилларда Ўзбекистонда гендер тенгсизликка қарши кураш, хотин-қизларга нисбатан содир этиладиган зўравонлик ҳодисаларининг ҳар қандай турларига барҳам бериш, аёлларнинг қонун билан белгилаб қўйилган ҳуқуқ-манфаатлари ва эркинликларини ҳимоя қилиш бўйича қатор саъй-ҳаракатлар амалга ошириб келинмоқда.

Бу борада, айниқса, зўравонлик соҳасига оид қонунчилик ҳужжатлари ижросини таъминлашда Ўзбекистон Республикаси Ички ишлар вазирлиги тизимидаги органлар томонидан қилинаётган ишлар юқори самара бераётганини алоҳида таъкидлаш лозим.

Шу маънода, Ички ишлар вазирлигининг Ҳуқуқбузарликлар профилактикаси Бош бошқармаси лойиҳамизга тақдим этган статистик маълумотларга кўра, 2021 йилнинг 12 ойи мобайнида (январь-декабрь ойлари) хотин-қизларга нисбатан зўравонлик ва тазйиқ ўтказиш бўйича республикамиз миқёсида ички ишлар идораларига қилинган мурожаатлар сони жами 39 343 тани ташкил этган. Ички ишлар органлари тизимидаги идораларнинг “1002 – махсус телефони”га эса жами 4 969 та қўнғироқ бўлган.

Жами мурожаатлар ичида:

·        жисмоний зўравонлик – 13 658 та;

·        жинсий зўравонлик – 106 та;

·        иқтисодий зўравонлик – 234 та;

·        руҳий зўравонлик – 18 777 та;

·        тазйиқ ва таҳдид ҳолатлари – 7 174 тани ташкил этган.



Зўравонлик ҳодисаларининг 34 330 таси оилада, 3 557 таси кўчада, 917 таси жамоат жойида, 67 таси таълим муассасасида, 427 таси иш жойида содир этилган.

Шу билан бирга, ўтган бир йил давомида энг кўп мурожаатлар Фарғона (4 934 та), Қашқадарё (4 196 та) ва Тошкент (3 823 та) вилоятларида, энг кам мурожаатлар эса – Сирдарё (1 919 та), Жиззах (2 071 та) ва Навоий (2 162 та) вилоятларида қайд этилган.



2021 йил январь-декабрь ойларида республика бўйича зўравонлик ва таҳдидларга учраган 39 343 нафар хотин-қизга Ҳимоя ордери расмийлаштириб берилган. Уларнинг 378 нафарини вояга етмаганлар, 9 861 нафарини 18-30 ёш оралиғида бўлган шахслар, қолган қисмини эса (29 104 нафар) – 30 ёшдан ошганлар ташкил этади.

Ушбу Ҳимоя ордерлари:

26 667 та ҳолатда Ҳимоя ордери хотинга эридан ҳимоя қилиш учун,

1 559 та ҳолатда қайнонадан ҳимоя қилиниш учун келинга,

1 128 та ҳолатда қайнонага келинидан,

9 989 та ҳолатда эса бошқа шахслардан ҳимояланиш учун берилган.

Бу давр мобайнида берилган 623 та Ҳимоя ордерининг амал қилиш муддати узайтирилган. Шу билан бирга, 989 та ҳолатда Ҳимоя ордерлари такрорий берилган, 905 та ҳолатда Ҳимоя ордери берилган шахслар ҳимояланишдан бош тортишган.

Ички ишлар вазирлигининг статистик маълумотларига кўра, ўтган 2021 йил давомида 20 769 та оила яраштирилиб, 15 142 та оиладаги низо бартараф этилган. 921 та ҳолатда эса оилалар ажрашиб кетишган.

1. Саидов А. Инсон ҳуқуқлари бўйича халқаро ҳуқуқ. Дарслик. -Т.: Konsauditinform-Nashr, 2006. -Б.155 [↑](#footnote-ref-1)